‘ભવિષ્યમાં બાયોમેડિકલ એન્જિનિયરીંગ અસરકર્તા પુરવાર થશે. બેઝિક સાયન્સની સાથે એન્જિનિયરીંગ રિસર્ચ એન્ડ ડેવલપમેન્ટ ઓફ ટેક્નોલોજી જેવી કે ડિવાઇસ, નવી મટીરીયલ વગેરેથી દર્દીઓના જીવનની ગુણવત્તામાં સુધારો લાવવા સાથે નિદાન થઇ શકશે. આજે મેડીસીનની પ્રેક્ટિસ મોટાભાગે ટેક્નોલોજી આધારીત બની છે.’ એમ યુએસએના શિકાગો સ્થિત ઇલિનોઇસ ઇન્સ્ટિટ્યૂટ ઓફ ટેક્નોલોજીના ડીન ઓફ એન્જિનિયરીંગ નતાચા ડિપાઓલાએ વક્તવ્ય આપતાં જણાવ્યું હતું. તેમણે વધુમાં જણાવ્યું હતું કે ‘ભાવિ પેઢી જીનેટીક ટેસ્ટ, ડેટાબેઝ અને બાયોઇન્ફોર્મેશન ટૂલ વગેરે પર ક્રમશ: આધારિત રહેશે. વિદ્યાનગરમાં ફાર્માસ્યુટિક્લ એન્જિનિયરીંગના અભ્યાસક્રમને શરૂ કરાવવો જોઇએ. ટેલેન્ટ એ આપણી સૌથી અગત્યની મૂડી છે. જ્યારે રિસોર્સ ઓછા અને નીચી કક્ષાના હોય ત્યારે ક્રિએટીવીટી ઉંચી કક્ષાની મળે છે. દુનિયા ઝડપથી બદલાઇ રહી છે, ટેક્નોલોજીમાં વધારો થઇ રહ્યો છે ત્યારે તેના સુધી પહોંચવા થોડું અધરું બની રહેશે. એન્જિનિયર તરીકે કામ કરતાં મુખ્યત્વે પર્યાવરણની જાળવણી, આર્થિક વિકાસ અને જીવનની ગુણવત્તામાં સુધારો લાવવા પર ધ્યાન આપવું જોઇએ. વિશ્વમાં ઘણી સ્માર્ટ મહિલા એન્જિનિયર્સ છે જેઓના સ્કીલપાવરનો ઉપયોગ કરાતો નથી. વિશ્વમાં મહિલાઓની વસ્તી અડધી છે તો તેઓની તકો પણ એ પ્રમાણમાં જ મળવી જોઇએ.’